Harappa hod ma scho 1859/60 gfundn. Owa a nua weu de Englenda Schinan fia de Eisnbau noch Lahore (Pakistan) valegt hom. Und do san eana de brenndn Ziagln guat zpass kema, den de homs otrong und fian Untabau vo da Bautrassn fawent. Owa es hod se umadumgred, das do oide Mauan woan und so hod da Sir Alexander Cunningham am Fluss Ravi neman kloan Deafi Harappa 1873 sgrom agfaungd und hod nu de Restl vo da oidn Stod ausgrom. Und de hod ea nochn kloan Deafi gnennt.